**แนวการประเมินผลการเรียนรู้วิชาศิลปะ ดนตรี และทัศนศิลป์**

**หลักการและเหตุผล**

การจัดกิจกรรมการรู้ศิลปะ ดนตรี และทัศนศิลป์ที่ผ่านมามีลักษณะที่เน้นการเรียนรู้ในห้องจากในหนังสือ ขาดการเปิดโอกาสให้นักเรียนได้เรียนรู้จากสถานการณ์จริง ได้เรียนรู้จากการได้ฝึกปฏิบัติในสถานการณ์จริง อันจะนำไปสู่การมีพุทธิพิสัย ทักษะพิสัย และและความมีสุนทรียทางศิลปะ

โรงเรียนดรุณพัฒนาจึงได้ปรับปรุงการจัดกิจกรรมการเรียนรู้โดยให้เป็นการเรียนรู้จากวิถีแห่งการเรียนรู้จริง อันได้แก่ ให้นักเรียนได้เรียนรู้จริงผ่านการทำกิจกรรมสร้างเสริมประสบการณ์ชีวิต ลักษณะนิสัยและทักษะชีวิต และการนำศิลปะมานำเสนอผลงานในการเรียนรู้รายวิชาหลัก อันได้แก่ ภาษาไทย คณิตศาสตร์ วิทยาศาสตร์ อังกฤษ สังคม ศึกษา ศาสนาและวัฒนธรรม ดังนั้นการประเมินผลการเรียนรู้ในวิชานี้จึงต้องปรับให้สอดคล้องกับแนวทางการจัดการเรียนรู้ข้างต้น

**หลักการประเมินผล**

1. เน้นการประเมินผลแบบบูรณาการระหว่างผลการนำศิลปะมานำเสนอผลงานในการเรียนรู้รายวิชาหลัก และวิถีแห่งการเรียนรู้จริง
2. เน้นการประเมินผลจากทุกฝ่ายที่เกี่ยวข้องทั้งตัวนักเรียน คุณครู และเพื่อนนักเรียน
3. รายวิชานี้มี 2 หน่วยกิต ภาคเรียนละ 1 หน่วยกิต
4. ประเมินผลเป็นระดับผลการเรียนรู้ตามที่ได้กำหนดไว้ในแนวทางการวัดและประเมินผลในหลักสูตรสถานศึกษา ตามหลักสูตรแกนกลาง พุทธศักราช 255..... คือ มีระดับ 0, 1, 1.5, 2, 2.5, 3, 3.5 และ 4

**โครงสร้างการประเมินผลการเรียนรู้**

|  |  |  |  |  |  |  |  |
| --- | --- | --- | --- | --- | --- | --- | --- |
| **ชั้น** | **ที่มาของคะแนน (ร้อยละ)** | | | | | | **รวม** |
| **ไทย** | **คณิต** | **วิทย์** | **English** | **สังคมฯ** | **สลท.** |
| ป.1 | 20 | 10 | 10 | 20 | 20 | 20 | 100 |
| ป.2 | 10 | 10 | 10 | 10 | 10 | 50 | 100 |
| ป.3 | 10 | 10 | 10 | 10 | 10 | 50 | 100 |
| ป.4 | 10 | 10 | 10 | 10 | 10 | 50 | 100 |
| ป.5 | 10 | 10 | 10 | 10 | 10 | 50 | 100 |
| ป.6 | 20 | 10 | 10 | 20 | 20 | 20 | 100 |

**นิยามศัพท์เฉพาะ**

ไทย หมายถึง คะแนนที่ได้จากการนำทักษะทางศิลปะมานำเสนองานในวิชาภาษาไทย

คณิต หมายถึง คะแนนที่ได้จากการนำทักษะทางศิลปะมานำเสนองานในวิชาคณิตศาสตร์

วิทย์ หมายถึง คะแนนที่ได้จากการนำทักษะทางศิลปะมานำเสนองานในวิชาวิทยาศาสตร์

English หมายถึง คะแนนที่ได้จากการนำทักษะทางศิลปะมานำเสนองานในวิชา English

สังคมฯ หมายถึง คะแนนที่ได้จากการนำทักษะทางศิลปะมานำเสนองานในวิชาสังคมศึกษา ศาสนา

และวัฒนธรรม

สลท. หมายถึง คะแนนที่ได้จากการนำทักษะทางศิลปะมานำเสนองานในวิชากิจกรรมสร้างเสริม

ประสบการณ์ชีวิต ลักษณะนิสัย และทักษะชีวิต